खण्डहर में तब्दील होती ‘मिड-वे’, नहीं है कोई धणी-धोरी
भास्कर संवाददाता | मेड़ता सिटी
विश्वविख्यातमीरा नगरी में देशी-विदेशी पर्यटकों को पशु मेले के दौरान आवासीय सुविधा उपलब्ध कराने के लिए कोई दो दशक पूर्व राजस्थान पर्यटन विकास निगम (आरटीडीसी) ने मेड़तासिटी में मिड-वे नामक होटल बनाई। लेकिन दुर्भाग्यवश करीब 35 लाख रुपए की लागत से बनी यह शानदार होटल आज खण्डहर में तब्दील हो गई है। इस होटल का विधिवत उदघाटन भी नहीं हुआ है और ना ही यह होटल शुरू हो पाई है। आरटीडीसी अधिकारियों की लापरवाही के चलते लाखों रुपए मिट्टी में मिल रहे हैं। यह भव्य इमारत अब धीरे-धीरे जमींदोज हो रही है मगर ना तो जनप्रतिनिधि ध्यान दे रहे हैं और ना ही सरकार के आला अधिकारी इस अोर ध्यान दे रहे है। रोचक बात ये भी है कि पर्यटन और आरटीडीसी के अधिकारी इस मिड-वे से अनजान है। दोनों विभागों के आला अधिकारी इस होटल को अपनी मानने को तैयार नहीं है। ऐसे में यह खण्डहर में तब्दील होती इमारत रात को असामाजिक तत्वों का अड्डा बनकर रह गई है। वर्तमान में यह पूरी होटल जर्जर हो चुकी है। असामाजिक लोग इसकी खिड़कियां और दरवाजे तक चोर कर ले जा चुके हैं। लोगों ने कीचन की पट्टियों तक को चुरा लिया है।
मुख्यमंत्री के साथ बैठक में हुई थी चर्चा
^मुझेभी नहीं मालूम कि ये होटलें किसकी है मगर मैंने इस संदर्भ में सचिव स्तर पर पत्राचार किया है। मुख्यमंत्री वसुंधरा राजे के साथ हुई एक मीटिंग में भी मैंने इस बिंदु पर चर्चा की थी। तब राज्य सरकार ने इन होटलों को लीज पर देने की कार्ययोजना बनाई थी। जल्द ही इस संदर्भ में आरटीडीसी टूरिज्म वालों से बातचीत कर इस दिशा में कोई उचित कार्रवाई की जाएगी। -राजनविशाल, कलेक्टर, नागौर
होटल हमारी नहीं है, अारटीडीसी वालों को पूछों
^देखिए,ये होटल हमारी नहीं है। आरटीडीसी ने ही इसका निर्माण कराया था। पशु मेलों के देश विदेश में प्रचार प्रसार को लेकर 15-20 साल पहले ऐसे होटल बनाए गए थे। हमारे पास इसका कब्जा नहीं है। आवास विकास संस्थान ने इनका निर्माण कराया था। आप आरटीडीसी वालों को ही पूछो -रतनलाल,कार्यवाहक उपनिदेशक, पर्यटन विभाग, अजमेर
जानकारों की मानें तो इस मिड-वे नामक होटल का निर्माण आरटीडीसी ने 1996 में 35 लाख की लागत से कराया था। इस होटल में एक बड़ा डाइनिंग हॉल, एक कीचन, आधुनिक शैली के लैट-बॉथ सहित आवासीय कमरों का निर्माण भी कराया गया था। करीब 4 बीघा में इस शानदार इमारत को आवास विकास संस्थान के मार्फत बनवाया गया था। हालांकि अब यह संस्थान पीडब्ल्यूडी में मर्ज हो चुकी है।
hin_Deva kas_Deva hin_Deva hin_Deva hin_Deva hin_Deva hin_Deva hin_Deva